**Høringsbrev**

Vår ref.: 18/2045

**Endringer i straffeprosessloven og i forskrift om opphold i politiarrest - høring**

Justis- og beredskapsdepartementet sender på høring forslag til endringer i straffeprosessloven og i forskrift om opphold i politiarrest. Forslaget til innstramming av fremstillingsfristen for varetektsfengsling er oppfølging av forslag fra straffeprosessutvalget NOU 2016: 24 Ny straffeprosesslov. Forslagene til endringer i forskrift om opphold i politiarrester tar sikte på å regulere den innsattes adgang til samkvem med andre innsatte og hindre isolasjonsvirkninger av oppholdet.

Frist for å sende inn høringssvar er 1. oktober 2018.

Les og svar på høringen her: [www.regjeringen.no/2605448](http://www.regjeringen.no/2605448)

Høringer er åpne, og alle kan sende innspill til oss. Vi ber om at høringssvar sendes inn digitalt ved å bruke skjemaet for høringssvar på regjeringen.no

Departementet ber høringsinstansene vurdere om det er behov for å forelegge høringsbrevet og forslaget for eventuelle underliggende instanser som ikke er oppført på listen over høringsinstanser.

Med hilsen

Birgitte Ege

avdelingsdirektør

Sissel Kofoed

avdelingsdirektør